open-index/open-wikipedia-markdown huggingface dataset:
वॄश्चिक तारामंडल

thumb|वॄश्चिक तारामंडल
thumb|बिना दूरबीन के रात में वॄश्चिक तारामंडल की एक तस्वीर (जिसमें काल्पनिक लक़ीरें डाली गयी हैं)
**वॄश्चिक** या **स्कोर्पियो** (अंग्रेज़ी: Scorpio या Scorpius) तारामंडल राशिचक्र का एक तारामंडल है। पुरानी खगोलशास्त्रिय पुस्तकों में इसे अक्सर एक बिच्छु के रूप में दर्शाया जाता था। आकाश में इसके पश्चिम में तुला तारामंडल होता है और इसके पूर्व में धनु तारामंडल। यह एक बड़ा तारामंडल है जो खगोलीय गोले के दक्षिणी भाग में आकाशगंगा (हमारी गैलेक्सी) के बीच में स्थित है।

## तारे
वॄश्चिक तारामंडल में १५ मुख्य तारे हैं, हालांकि वैसे इसमें ४७ ज्ञात तारे स्थित हैं जिनको बायर नाम दिए जा चुके हैं। वैज्ञानिकों को सन् २०१० तक इनमें से १३ तारों के इर्द-गिर्द २६ ग्रह परिक्रमा करते हुए पा लिए थे। इस तारामंडल में बहुत से रोशन तारे है, जैसे की ज्येष्ठा (अन्तारॅस, α Sco), ग्राफियास (β1 Sco), मूल तारा (λ Sco), जुबहा (δ Sco), सरगस (θ Sco), वाग़ैराह।

## इन्हें भी देखें
* ज्येष्ठा तारा
* मूल तारा
* तारामंडल
* वॄश्चिक राशि

## सन्दर्भ

*
श्रेणी:तारामंडल
श्रेणी:हिन्दी विकि डीवीडी परियोजना
मीन तारामंडल

thumb|मीन तारामंडल
thumb|बिना दूरबीन के रात में मीन तारामंडल की एक तस्वीर (जिसमें काल्पनिक लक़ीरें डाली गयी हैं)
**मीन** या **पाइसीज़** (अंग्रेज़ी: Pisces) तारामंडल राशिचक्र का एक तारामंडल है। पुरानी खगोलशास्त्रिय पुस्तकों में इसे अक्सर एक मछली के रूप में दर्शाया जाता था। आकाश में इसके पश्चिम में कुम्भ तारामंडल होता है और इसके पूर्व में मेष तारामंडल।

## तारे
मीन तारामंडल में २१ मुख्य तारे हैं, हालांकि वैसे इसमें ८६ ज्ञात तारे स्थित हैं जिनको बायर नाम दिए जा चुके हैं। वैज्ञानिकों को सन् २०१० तक इनमें से १० तारों के इर्द-गिर्द ग्रह परिक्रमा करते हुए पा लिए थे। इस तारामंडल में एक जाना-माना वैन मानॅन का तारा नाम का सफ़ेद बौना तारा है। कुम्भ तारामंडल में कुछ मॅसिये वस्तुएँ भी हैं, जिनमें से एक मॅसिये ७४ नाम की सर्पिल-आकार की एक आकाशगंगा भी है।

## इन्हें भी देखें
* तारामंडल
* मीन राशि

श्रेणी:तारामंडल
श्रेणी:हिन्दी विकि डीवीडी परियोजना
सफ़ेद बौना

[right|thumb|250px|तुलनात्मक तस्वीर: हमारा [सूर्य (दाएँ तरफ़) और पर्णिन अश्व तारामंडल में स्थित द्वितारा "आई॰के॰ पॅगासाई" के दो तारे - "आई॰के॰ पॅगासाई ए" (बाएँ तरफ़) और श्वेत बौना "आई॰के॰ पॅगासाई बी" (नीचे का छोटा-सा बिंदु)। इस श्वेत बौने का सतही तापमान ३,५०० कैल्विन है।]]
खगोलशास्त्र में **श्वेत बौना** या **व्हाइट ड्वार्फ़** एक छोटे तारे को बोला जाता है जो "अपकृष्ट इलेक्ट्रॉन पदार्थ" का बना हो। "अपकृष्ट इलेक्ट्रॉन पदार्थ" या "ऍलॅक्ट्रॉन डिजॅनरेट मैटर" में इलेक्ट्रॉन अपने परमाणुओं से अलग होकर एक गैस की तरह फैल जाते हैं और नाभिक (न्युक्लिअस, परमाणुओं के घना केंद्रीय हिस्से) उसमें तैरते हैं। श्वेत बौने बहुत घने होते हैं - वे पृथ्वी के जितने छोटे आकार में सूर्य के जितना द्रव्यमान (मास) रख सकते हैं।

माना जाता है के जिन तारों में इतना द्रव्यमान नहीं होता के वे आगे चलकर अपना इंधन ख़त्म हो जाने पर न्यूट्रॉन तारा बन सकें, वे सारे श्वेत बौने बन जाते हैं। इस नज़रिए से आकाशगंगा (हमारी गैलेक्सी) के ९७% तारों के भाग्य में श्वेत बौना बन जाना ही लिखा है। श्वेत बौनों की रौशनी बड़ी मध्यम होती है। वक़्त के साथ-साथ श्वेत बौने ठन्डे पड़ते जाते हैं और वैज्ञानिकों की सोच है के अरबों साल में अंत में जाकर वे बिना किसी रौशनी और गरमी वाले काले बौने बन जाते हैं। क्योंकि हमारा ब्रह्माण्ड केवल १३.७ अरब वर्ष पुराना है इसलिए अभी इतना समय ही नहीं गुज़रा के कोई भी श्वेत बौना पूरी तरह ठंडा पड़कर काला बौना बन सके। इस वजह से आज तक खगोलशास्त्रियों को कभी भी कोई काला बौना नहीं मिला है।

## इतिहास
श्वेत बौनों का इतिहास आश्चर्यजनक खोजों और हमारे ब्रह्मांड की समझ को गहरा करने वाली निरंतर प्रगति का एक रोमांचक सफर है।

* **1844** मे जर्मन खगोलशास्त्री फ्रेडरिक बेसेल ने पहली बार महसूस किया कि सीरियस, रात के आकाश में सबसे चमकीला तारा, एक अदृश्य साथी के गुरुत्वाकर्षण से प्रभावित हो रहा है।
* **1862** मे जर्मन दूरबीन निर्माता अलवन क्लार्क ने अंततः इस अदृश्य साथी **सीरियस बी** को देखा।
* **1922** मे डच खगोलशास्त्री विलेम लुइटेन ने इन अजीब तारों के लिए “White Dwarf” शब्द गढ़ा।
* **20वीं सदी के मध्य मे**  वैज्ञानिकों ने श्वेत बौनों के अत्यधिक घनत्व और मंद प्रकाश को समझना शुरू किया।

## इन्हें भी देखें
* काला बौना
* भूरा बौना
* लाल बौना
* तारा

## सन्दर्भ

श्रेणी:खगोलशास्त्र
श्रेणी:हिन्दी विकि डीवीडी परियोजना
*
श्रेणी:विचित्र पदार्थ
श्रेणी:संहत तारे
कन्या तारामंडल

**कन्या** या **वर्गो** (अंग्रेज़ी: Virgo) तारामंडल राशिचक्र का एक तारामंडल है। पुरानी खगोलशास्त्रिय पुस्तकों में इसे अक्सर एक कन्या के रूप में दर्शाया जाता था। आकाश में इसके पश्चिम में सिंह तारामंडल होता है और इसके पूर्व में तुला तारामंडल। कन्या तारामंडल को आकाश में इसके सबसे रोशन तारे, चित्रा (स्पाइका) के ज़रिये ढूँढा जा सकता है, जो आसमान का १५वा सब से चमकीला तारा है।

## तारे
कन्या तारामंडल में १५ मुख्य तारे हैं, हालांकि वैसे इसमें ९६ ज्ञात तारे स्थित हैं जिनको बायर नाम दिए जा चुके हैं। वैज्ञानिकों को सन् २०१० तक इनमें से २० तारों के इर्द-गिर्द २६ ग्रह परिक्रमा करते हुए पा लिए थे, जो किसी भी अन्य तारामंडल से ज़्यादा हैं। स्पाइका इस तारामंडल का सब से रोशन तारा है। खगोलीय गोले में क्षेत्रफल के हिसाब से यह दूसरा सबसे बड़ा तारामंडल है। सन् २०१३ में इसके सूरज की तरह के ही G-श्रेणी के ५९ कन्या तारे की परिक्रमा करता हुआ एक गुलाबी रंग का ग़ैर-सौरीय ग्रह पाया गया जो सूरज-जैसे तारों के ग्रहीय मंडलों में तब तक पाए गए ग्रहों में से सबसे कम द्रव्यमान रखता था।

## चित्रदीर्घा

VirgoCC.jpg|बिना दूरबीन के रात में कन्या तारामंडल की एक तस्वीर (जिसमें काल्पनिक लक़ीरें डाली गयी हैं)
When Stars Explode NGC 4981.jpg|आकाश में कन्या तारामंडल में दिखने वाली ऍनजीसी 4981 गैलेक्सी


## इन्हें भी देखें
* चित्रा तारा
* रॉस १२८ तारा
* तारामंडल
* कन्या राशि

## सन्दर्भ


*
श्रेणी:तारामंडल
श्रेणी:हिन्दी विकि डीवीडी परियोजना
रोल

**रोल**, 
रोहल शरीफ़ 
रोल काज़िया भारत के राजस्थान राज्य के अंतर्गत नागौर जिले की जायल तहसील का एक गाँव है।

## स्थान
रोल गाँव नागौर से पूर्व दिशा में 20 किलोमीटर की दूरी पर नागौर-डीडवाना राज्य राजमार्ग संख्या- 19 पर स्थित है।

## इतिहास
रोल के बारे में कहा जाता है कि यह गाँव 500 साल पहले स्थापित किया गया था। उस समय मुस्लिम बोलबाला था। गाँव में एक बड़ी दरगाह है जहाँ मुसलमानों का हर साल एक उर्स मेले का आयोजन किया जाता है। जिसमे सब जाति के दर्शणार्थी भाग लेते हैं। डॉ॰ ज़ियाउ-द्दीन अब्दुल-हय्य देसाई ने अपनी पुस्तक **पश्चिम भारत के अरबी, फारसी एवं उर्दू शिलालेख** में भारत के पश्चिम राज्यों के 2,000 से अधिक शिलालेख की एक व्यापक सूची प्रदान करता है। इस पुस्तक में क्रम संख्या- 249 मे रोहल शरीफ दर्शाया है जो कि नागौर जिले में मौजूद रोल गाँव ही है। यह गांव पहले थोड़ा दूर बसा था मौजूदा गांव को  काजी मोहम्मद हमीनुद्दीन नागौरी जो कि पहले अल बुखारा का बादशाह था ने 1100 ई के लगभग बसाया था जब वह यहां आए थे तब पहले से यहां पर खींवज माता का मंदिर था जो अब गांव के  दक्षिण में स्थित है तथा थोड़ेसे लोग यहां रहते थे अभी यहां पर दक्षिण भारतीय संस्कृतिक का रंगनाथ मंदिर है जिसमें दक्षिणी संस्कृति मे पूजा होती है हनुमान जी का मंदिर चारभुजा नाथ का मंदिर है  रामस्नेही संप्रदाय का तालनपुर रामसभा भवन बना हुआ है तथा रामदेव जी का मंदिर है कांश जी का मंदिर और भी कई मंदिर बने हुए हैं यहां पर कांसोलाव तलाब है जहां पर भगवान महादेव का मंदिर है तथा इस तालाब का पानी कभी नहीं सूखता है महादेव की कृपा से गंगा के पानी जैसा मीठा हैं यहां पर लाइम स्टोन का बहुत बड़ा भंडार है       ।। राम राम सा।।

## जनसांख्यिकी
भारत की जनगणना -2011 के अनुसार रोल की आबादी 7,359 है। पुरुष जनसंख्या 3,799 है, जबकि महीला आबादी 3,560 है.

## व्यवसाय
कस्बे के लोगों का मुख्य व्यवसाय कृषि और सरकारी / निजी नौकरियां है। कुछ ग्रामीण सरकारी सेवाओं और बहुत से लोग असम, आंध्रप्रदेश, महाराष्ट्र आदि राज्यों में निजी नौकरी कर रहे हैं।
## भूगोल
रोल गाँव . पर स्थित है तथा समुंद्रतल से 318 मीटर (1043 फुट) की औसत ऊंचाई पर स्थित है।
## मस्जिद और मन्दिर

गाँव में शाही मस्जिद सहित कई मस्जिदें हैं। कहा जाता है कि मुहम्मद का जुब्बा मुबारक है, जिसे रूस के बुखारा से काजी हमीदुद्दीन नागौरी द्वारा लाया गया पवित्र अवशेष माना जाता है। देश के विभिन्न हिस्सों से भक्त इस अवसर को मनाने के लिए क़ाज़ी साहब के यहाँ जमा होते हैं। गाँव में एक वार्षिक उर्स मेला (उर्स मेला) आयोजित किया जाता है। [२]

अन्य मस्जिदों में शामिल हैं

चीले वाली मस्जिद,

आइशा सिद्दीका मस्जिद,

छिम्पा वाली मस्जिद,

उपरलाबास मस्जिद, और

पीर पहाड़ी।

इस गाँव में हनुमान मंदिर, रंगनाथ मंदिर, चारभुजा मंदिर, सत्यनारायण मंदिर, शीतला माता, झावर मंदिर आदि भी हैं। जीर्णोद्धार के दौरान मिले शिलालेखों के अनुसार, चारभुजा मंदिर एलओवी के माहेश्वरी समुदाय द्वारा निर्मित किया गया था, जहाँ 1281 सम्वत यानी 700 में स्थित था।

## परिवहन
रोल गाँव राज्य परिवहन सेवा और निजी बस सेवा लिंक की उपस्थिति के साथ सड़क नेटवर्क के माध्यम से आसपास के गांवों जैसे कि नागौर, मुंडवा, जायल, डेह, कुचेरा, गोठ-मांगलोद से जुड़ा है।

Rol रेलवे लाइन के माध्यम से आस-पास के शहरों से जुड़ा हुआ है, लगभग स्टेशन मारवाड़ मुंडवा (MDW) है, लगभग 16.5 Km और नागौर (NGO) लगभग 22.5 Km के लगभग है।

## बाहरी कड़ियाँ
* फ़्लिक्कर जिओ ए.पी.आइ. ऐक्सप्लोरेर: रोल
## सन्दर्भ


श्रेणी:नागौर ज़िला
श्रेणी:नागौर ज़िले के गाँव
द्रवस्थैतिक संतुलन

[thumb|right|भूरे काल्पनिक डब्बे की अन्दर की गैस पर तीन [बल (भौतिकी)|बल हैं - (१) उसके ऊपर की गैस का (गुरुत्वाकर्षण की वजह से वज़न से उत्पन्न होने वाला) नीचे की तरफ दबाव, (२) उसका अपना भार, (३) उसके नीचे की गैस का ऊपर की तरफ दबाव। यदि डब्बे के अन्दर की गैस द्रवस्थैतिक संतुलन की वजह से स्थिर है तो (१) और (२) मिलाकर ठीक (३) के बराबर होंगे।]]
तरल यान्त्रिकी में **द्रवस्थैतिक सन्तुलन** अथवा **हाइड्रोस्टैटिक ऍक्विलिब्रियम** (hydrostatic equilibrium) किसी तरल (फ़्लुइड) की उस अवस्था को कहते हैं जिसमें वह तरल पदार्थ अथवा तो स्थिर हो अथवा फिर एक स्थाई गति कर रहा हो। ऐसी अवस्था प्रायः तब पैदा होती है जब किसी तरल पर गुरुत्वाकर्षण का बल तथा उसी तरल में दबाव से उत्पन्न होने वाला विपरीत बल संतुलन में हों। उदाहरण के लिए पृथ्वी के वायुमण्डल पर पृथ्वी के गुरुत्वाकर्षण का भयंकर खिचाव है परन्तु वायुमण्डल न तो पृथ्वी की तल पर एक पतली परत में सिकुड़ जाता है तथा न ही तल से तथा दूर फैलकर तथा पतला हो जाता है। इसका कारण यह है कि वायुमण्डल द्रवस्थैतिक सन्तुलन में है।

## द्रवस्थैतिक संतुलन का समीकरण
द्रवस्थैतिक संतुलन की स्थिति में तरल के किसी छोटे से आयतन **V** पर लगने वाला गुरुत्वाकर्षण बल (नीचे की तरफ) उस पर उपर की ओर लगने वाले उत्प्लावन बल के बराबर होता है। 
::: \rho \,V g \;=\; \frac{\partial p}{\partial z} \,V

जहाँ **V** आयतन, **ρ** तरल का घनत्व, **g** गुरुत्वजनित त्वरण, **p** दाब, **z** उर्ध्वाधर दिशा में दूरी है।

इस समीकरण के दोनो पक्षों को **V** से भाग देने पर,

::: \frac{\partial p}{\partial z} \;=\; \rho \;g 

पृथ्वी पर किसी द्रवस्थैतिक तरल के लिए-
::: dP = - \rho(P) \, g(h) \, dh

### बल योग से व्युत्पत्ति
न्यूटन के गति नियम में कहा है कि किसी तरल पदार्थ का वह आयतन जो गति में नहीं है अथवा जो स्थिर वेग की स्थिति में है, उस पर शून्य शुद्ध बल होता है। इसका अर्थ है कि किसी दी गई दिशा में बलों के योग का विपरीत दिशा में बलों की समान राशि द्वारा विरोध किया जाना चाहिए। इस बल सन्तुलन को द्रवस्थैतिक सन्तुलन कहते हैं।

## सन्दर्भ

## इन्हें भी देखें
* द्रवस्थैतिकी
* तरल यांत्रिकी

श्रेणी:भौतिकी
श्रेणी:तरल यांत्रिकी
श्रेणी:खगोलशास्त्र
श्रेणी:खगोलभौतिकी
श्रेणी:हिन्दी विकि डीवीडी परियोजना
दानव तारा

right|thumb|310px|एक लाल दानव तारे और सूरज के अंदरूनी ढाँचे की तुलना
खगोलशास्त्र में **दानव तारा** ऐसे तारे को बोलते हैं जिसका आकार और चमक दोनों उस से बढ़ के हो जो उसकी सतह के तापमान के आधार पर मुख्य अनुक्रम के किसी तारे के होते। ऐसे तारे आम तौर पर सूरज से १० से १०० गुना व्यास (डायामीटर) में बड़े होते हैं और चमक में १० से १००० गुना ज़्यादा रोशन होते हैं। अपने तापमान के हिसाब से ऐसे दानव तारे कई रंगों में मिलते हैं - लाल, नारंगी, नीले, सफ़ेद, वग़ैराह। महादानव तारे और परमदानव तारे इन दानव तारों से भी बड़े और अधिक रोशन होते हैं।

## अन्य भाषाओं में
"दानव तारों" को अंग्रेज़ी में "जायंट स्टार" (giant star) कहा जाता है।

## इन्हें भी देखें
* मुख्य अनुक्रम
* चमक
* तारा
* महादानव तारा
* परमदानव तारा

श्रेणी:तारे
श्रेणी:खगोलशास्त्र
श्रेणी:हिन्दी विकि डीवीडी परियोजना
*
रोहिणी तारा

[thumb|रोहिणी और [सूर्य|सूरज के आकारों और रंगों की तुलना]]
**रोहिणी** या **ऐल्डॅबरैन**, जिसे बायर नामांकन में ऐल्फ़ा टौ (α Tau) कहते हैं, पृथ्वी से ६५ प्रकाश-वर्ष दूर वृष तारामंडल में स्थित एक नारंगी दानव तारा है। इसका पृथ्वी से देखा गया औसत सापेक्ष कांतिमान (यानि चमक का मैग्निट्यूड) ०.८७ है और यह अपने तारामंडल का सब से रोशन तारा है। पृथ्वी से भी दिखने वाले सारे तारों में से इसकी चमक सब से अधिक रोशन तारों में गिनी जाती है। संस्कृत में रोहिणी का अर्थ "लाल हिरण" होता है जो इस तारे की लालिमा की ओर इशारा है।

## अन्य भाषाओँ में
रोहिणी को अंग्रेज़ी में "ऐल्डॅबरैन" (Aldebaran) कहते हैं जो मूलतः अरबी भाषा के "अल-दबरान" () से आता है। अरबी में "अल-दबरान" का मतलब है "पीछा करने वाला" और सोचा जाता है के इस तारे का नाम यह इसलिए पड़ा क्योंकि आसमान में यह कृत्तिका तारागुच्छ (अंग्रेज़ी में "प्लीअडीज़ स्टार क्लस्टर") का पीछा करता हुआ प्रतीत आता है।

## वर्णन
रोहिणी अपने केंद्र में मौजूद हाइड्रोजन इंधन ख़त्म कर चूका है लेकिन अभी इतना गरम नहीं हुआ है के इसमें हीलियम का नाभिकीय संलयन (न्यूक्लीयर फ्यूज़न) शुरू हो सके। फिर भी गुरुत्वाकर्षण के दबाव से इसका तापमान बहुत बढ़ चुका है जिस से इसकी गैस के फैलने से इस तारे का व्यास (डायामीटर) हमारे सूरज से ४४.२ गुना बड़ा हो चुका है और इस वक़्त ६ करोड़ किलोमीटर से अधिक है। इसकी चमक (निरपेक्ष कान्तिमान) हमारे सूरज की १५० गुना है।

## इन्हें भी देखें
* लाल दानव तारा
* दानव तारे
* वृष तारामंडल

## सन्दर्भ


श्रेणी:तारे
श्रेणी:दानव तारे
श्रेणी:वृष तारामंडल
श्रेणी:हिन्दी विकि डीवीडी परियोजना
रेती (बैकशोर)

right|thumb|250px|रेती
**रेती** (backshore) , किसी जलनिकाय के अन्दर या उससे बाहर की ओर विस्तारित होने वाला, एक रेखीय (कुछ हद तक) स्थलरूप है जिसके संघटक आम तौर पर रेत, गाद या छोटे कंकड़ होते हैं। एक स्पिट या संकरी रेती, रेती का एक प्रकार है। रेतियों की विशेषता इनका लंबा और संकीर्ण (रैखिक) होना है और इनकी रचना उन स्थानों पर होती है जहाँ कोई जलधारा या समुद्रीधारा दानेदार (कणिकामय) पदार्थों के निक्षेपण को प्रेरित करती है। इन निक्षेपणों के फलस्वरूप उस स्थान विशेष पर जल उथला हो जाता है और धीरे-धीरे रेती का निर्माण होता है।

रेतियां, समुद्र, झील या नदी सब स्थानों पर पाई जाती हैं। कई बार जब एक रेती किसी झील से समुद्र को अलग करती है तब इसे **आयर** कहा जाता है। रेतियां मुख्यत: रेत या बालू से बनी होती है इसीलिए इन्हें रेती कहा जाता है, पर इनके संधटन में वो सभी दानेदार वस्तुएं शामिल होती है जिन्हें कोई धारा बहा कर एक स्थान से दूसरे स्थान पर ले जा सकती है (जैसे मिट्टी, गाद, कंकड़, बटिया, समुद्री कंकड़ और कई बार तो गोलाश्म भी)। रेती की निर्माण सामग्री के कणों का आकार लहरों के आकार और जलधारा के वेग पर निर्भर करता है पर, निर्माण सामग्री की उपलब्धता जिसे कोई जलधारा स्थानांतरित करती है भी, समान रूप से महत्वपूर्ण है।
 
## सन्दर्भ

श्रेणी:नदियाँ
श्रेणी:खनिज
गोल तारागुच्छ

[thumb|250px|[धनु तारामंडल में स्थित मॅसिये ६९ नाम का गोल तारागुच्छा]]
**गोल तारागुच्छे** ("ग्लोब्युलर क्लस्टर") १०-३० प्रकाश वर्ष के गोलाकार क्षेत्र में एकत्रित दस हज़ार से दसियों लाख तारों के तारागुच्छे होते हैं। इनमे से अधिकतर तारे ठन्डे (लाल और पीले रंगों में सुलगते हुए) और छोटे आकार के (ज़्यादा-से-ज़्यादा सूरज से दुगने बड़े) और काफी बूढ़े होते हैं। बहुत से तो पूरी ब्रह्माण्ड की आयु (जो १३.६ अरब वर्ष अनुमानित की गयी है) से चंद करोड़ साल कम के ही होते हैं। इनसे बड़े या अधिक गरम तारे या तो महानोवा (सुपरनोवा) बनकर ध्वस्त हो चुके होते हैं या सफ़ेद बौने बन चुके होते हैं। फिर भी कभी-कभार इन गुच्छों में अधिक बड़े और गरम नीले तारे भी मिल जाते हैं। वैज्ञानिकों का अनुमान है के ऐसे नीले तारे इन गुच्छों के घने केन्द्रों में पैदा हो जाते हैं जब दो या उसे से अधिक तारों का आपस में टकराव और फिर विलय हो जाता है। आकाशगंगा (मिल्की वे, हमारी गैलेक्सी) में गोल तारागुच्छे आकाशगंगा के केंद्र के इर्द-गिर्द फैले हुए गैलेक्सीय सेहरे में मिलते हैं।

## इन्हें भी देखें
* तारागुच्छ
* खुला तारागुच्छ

श्रेणी:तारागुच्छ
श्रेणी:खगोलशास्त्र
श्रेणी:हिन्दी विकि डीवीडी परियोजना
खुला तारागुच्छ

[thumb|250px|[वृष तारामंडल में स्थित कृत्तिका तारागुच्छ (अंग्रेज़ी में "प्लीअडीज़") एक मशहूर खुला तारागुच्छ है]]
[thumb|left|250px|खुला तारागुच्छ [NGC 2244]]
**खुले तारागुच्छे** ("ओपन क्लस्टर") १०-३० प्रकाश वर्ष के चपटे क्षेत्र में फैले चंद सौ तारों के तारागुच्छे होते हैं। इनमे से अधिकतर तारे छोटी आयु वाले (कुछ करोड़ वर्षों पुराने) नवजात सितारे होते हैं। सर्पिल गैलेक्सियों (जैसे की हमारी गैलेक्सी, आकाशगंगा) में यह अक्सर भुजाओं में मिलते हैं। क्योंकि इनमें आपसी गुरुत्वाकर्षक बंधन उतना मज़बूत नहीं होता जितना के गोल तारागुच्छों के सितारों में होता है, इसलिए अक्सर इनके तारे आसपास के विशाल आणविक बादलों और अन्य वस्तुओं के प्रभाव में आकर भटक जाते हैं और तारागुच्छा छोड़ देते हैं। कृत्तिका तारागुच्छ (अंग्रेज़ी में "प्लीअडीज़") इस श्रेणी के तारागुच्छों का एक मशहूर उदहारण है।

## इन्हें भी देखें
* तारागुच्छ
* गोल तारागुच्छ

श्रेणी:तारागुच्छ
श्रेणी:खगोलशास्त्र
श्रेणी:हिन्दी विकि डीवीडी परियोजना
*
पैराशूट

thumb|upright| पैराशूट की सहायता से जमीन पर उतरता एक सैनिक
दुनिया में पहला व्यावहारिक रूप से सफल** पैराशूट** बनाने का श्रेय फ्रांसीसी नागरिक लुइ सेबास्तियन लेनोर्मां को जाता है, जिन्होंने वर्ष १७८३ में इसका पहली बार सार्वजनिक प्रदर्शन किया था। हालांकि पंद्रहवीं सदी के दौरान लिओनार्दो दा विंची ने सबसे पहले **पैराशूट** की कल्पना करते हुए इसका रेखाचित्र भी तैयार किया था। दा विंची की इस डिजाइन से प्रेरणा लेकर फॉस्ट ब्रांसिस ने वर्ष १६१७ में एक सख्त फ्रेम वाला** पैराशूट** पहनकर वेनिस टॉवर से छलांग लगाई थी। उन्होंने अपने इस **पैराशूट** को होमो वोलंस नाम दिया था। हालांकि आपातकाल में** पैराशूट** के इस्तेमाल का पहला प्रयोग १७८५ में फ्रांसीसी नागरिक ज्यां पियरे ब्लांचार्ड ने किया था, जिन्होंने ऊंचाई पर तैर रहे एक हॉट एयर बैलून से एक कुत्ते को **पैराशूट** बंधी टोकरी के जरिए नीचे गिराया था। ब्लांचार्ड ने ही पहली बार सिल्क के कपड़े से तह करने लायक** पैराशूट** तैयार किया था। इसे इस्तेमाल करना भी आसान था। १७९७ में फ्रांस के आंद्रे गार्नेरिन ने पहली बार इसी तरह के **पैराशूट** के जरिए सफल जंप को अंजाम दिया था। गार्नेरिन ने कंपन कम करने के इरादे से इसमें कुछ और सुधार किया और इस तरह पहला छिद्रित** पैराशूट** अस्तित्व में आया।

श्रेणी:सैन्य उपकरण
श्रेणी:खेल के उपकरण
सहारा इंडिया परिवार

300px|right|thumb|'''सहारा इंडिया''' का प्रतीकचिह्न (लोगो) 
**सहारा इंडिया परिवार** भारत का बहु-व्यापारिक कंपनी है। इसका कार्य वित्तीय सेवाओं, गृहनिर्माण वित्त (हाउसिंग फाइनेंस), म्युचुअल फंडों, जीवन बीमा, नगर-विकास, रीयल-इस्टेट, अखबार एवं टेलीविजन, फिल्म-निर्माण, खेल, सूचना प्रौद्योगिकी, स्वास्थ्य, पर्यटन, उपभोक्ता सामग्री सहित अनेकों क्षेत्रों में 
सहारा समूह की सहकारी समितियों के जमाकर्ताओं की वैध जमा धनराशि के भुगतान संबंधी शिकायतों के समाधान के लिए सहकारिता मंत्रालय के आवेदन पर भारत के माननीय सर्वोच्च न्यायालय ने 29 मार्च 2023 को एक आदेश दिया। इसके तहत माननीय सर्वोच्च न्यायालय ने सहारा समूह की सहकारी समितियों के वास्तविक जमाकर्ताओं के वैध देयों के भुगतान के लिए सहारा-सेबी रिफंड खाते से 5000 करोड़ रुपये सहकारी समितियों के केंद्रीय रजिस्ट्रार (CRCS) को हस्तांतरित किए जाने का आदेश दिया। केंद्र सरकार ने, 18 जुलाई, 2023 को सहारा इंडिया रिफंड पोर्टल को लांच कर दिया है। आप इस पोर्टल पर जाकर रिफंड के लिए आवेदन कर सकते हैं।

## सन्दर्भ

सहारा इंडिया रिफंड पोर्टल लॉन्च 

## बाहरी कड़ियाँ
* सहारा इंडिया परिवार का जालघर
* sahara.in

श्रेणी:भारतीय कंपनियाँ
गैलेक्सीय सेहरा

**गैलेक्सीय सेहरा** या **गलैक्टिक हेलो** किसी गैलेक्सी के इर्द-गिर्द फैले हुए गोले को बोलते हैं जो गैलेक्सी के मुख्य भाग से अलग होता है। गैलेक्सीय सेहरे में तारों और गैस का घनत्व गैलेक्सी के मुख्य भाग से कहीं कम होता है और इसमें तीन प्रकार की चीज़ें हो सकती हैं -
* गैलेक्सीय गोलाभ ("गलैक्टिक स्फ़ेरोइड") - गैलेक्सी के केंद्र के इर्द-गिर्द एक मोटी पिचके गोले सी उभरन जिसमें तारे होते हैं
* गैलेक्सीय तेजोमंडल ("गलैक्टिक कॉरोना") - जो सेहरे के गरम प्लाज़्मा गैस के अंश को कहते हैं
* काले पदार्थ का सेहरा ("डार्क मैटर हेलो") - जो आन्ध्र पदार्थ (ब्लैक मैटर) के अंश को कहते हैं

## इन्हें भी देखें
* गैलेक्सी

श्रेणी:गैलेक्सियाँ
श्रेणी:खगोलशास्त्र
श्रेणी:हिन्दी विकि डीवीडी परियोजना
मॅजलॅनिक बादल

thumb|बड़ा और छोटा मॅजलॅनिक बादल
मॅजलॅनिक बादल (Magellanic Clouds), हमारी मंदाकिनी से लगी हुई अनियमित आकार की दो पडोसी बौनी आकाशगंगाएं है। बड़ा मॅजलॅनिक बादल (LMC) हमसे 1,60,000 प्रकाश वर्ष दूर है और छोटा मॅजलॅनिक बादल (SMC) हमसे 1,80,000 प्रकाश वर्ष दूर है। दोनों को ही दक्षिणी अर्धगोलार्ध मे नंगी आंखों से देखा जा सकता है। इनकी उपस्थिति को पहली बार 1519 मे पुर्तगाली अन्वेषक फर्डीनैंड मॅजलॅन (Ferdinand Magellan) द्वारा दर्ज किया गया था। बाद मे वें उन्हीं पर नामित हो गये।

**मॅजलॅनिक बादल** दो बेढंगी बौनी गैलेक्सियाँ हैं जो हमारी गैलेक्सी, आकाशगंगा, की उपग्रह हैं और हमारी समीपी गैलेक्सियों के स्थानीय समूह के सदस्य हैं। इन्हें पृथ्वी के आकाश में सिर्फ़ दक्षिणी गोलार्ध (हॅमिस्फ्येर) से देखा जा सकता है। इन दो गैलेक्सियों के नाम हैं -
* बड़ा मॅजलॅनिक बादल
* छोटा मॅजलॅनिक बादल

## वर्णन
अगर बिना दूरबीन के पृथ्वी के दक्षिणी गोलार्ध (हॅमिस्फ़्येर) से मॅजलॅनिक बादलों को देखा जाए तो यह आकाशगंगा (हमारी गैलेक्सी) के बिछड़े हुए अंश लगते हैं। बड़े और छोटे मॅजलॅनिक बादलों के बीच लगभग ७५,००० प्रकाश-वर्ष की दूरी है। पृथ्वी से बड़ा मॅजलॅनिक बादल १६०,००० प्रकाश-वर्ष दूर है जबकि छोटा मॅजलॅनिक बादल २००,००० प्रकाश-वर्ष दूर है। बड़े मॅजलॅनिक बादल का आकार (औसत व्यास या डायामीटर) लगभग १४,००० प्रकाश-वर्ष है और छोटे वाले का केवल ७,००० प्रकाश-वर्ष है। यह दोनों आकाशगंगा से काफ़ी छोटे हैं (तुलना के लिए आकाशगंगा का औसत व्यास १००,००० प्रकाश-वर्ष है)।

मॅजलॅनिक बादलों का गहरा अध्ययन करने के बाद वैज्ञानिक इस नतीजे पर पहुँचे हैं के यह दोनों कभी डंडीय सर्पिल गैलेक्सियाँ हुआ करती थीं जिन्हें आकाशगंगा के शक्तिशाली गुरुत्वाकर्षण से पैदा हुए ज्वारभाटा बल ने तोड़-मरोड़ के बेढंगी गैलेक्सियाँ बना डाला है। हमारे क्षीरमार्ग पर भी इन दोनों गैलेक्सियों का असर पड़ा है और उसका बाहरी सर्पिल आकार थोड़ा सा टेढ़ा-मेढ़ा हो गया है। देखा गया है के इन तीनों गैलेक्सियों के बीच हाइड्रोजन गैस की धाराएँ बह रही हैं।

## इन्हें भी देखें
* बड़ा मॅजलॅनिक बादल
* छोटा मॅजलॅनिक बादल
* गैलेक्सी
* आकाशगंगा
* स्थानीय समूह
* बेढंगी गैलेक्सी
* बौनी गैलेक्सी

## सन्दर्भ


श्रेणी:आकाशगंगा
श्रेणी:गैलेक्सियाँ
श्रेणी:हिन्दी विकि डीवीडी परियोजना
स्थानीय समूह

[thumb|सॅक्सटॅन्स गैलेक्सी हमसे ४३ लाख [प्रकाश-वर्ष दूर स्थित एक बेढंगी गैलेक्सी है जो हमारे स्थानीय समूह की सदस्य है]]
**स्थानीय समूह** या **लोकल ग्रुप** गैलेक्सियों का एक समूह है जिसमें हमारी गैलेक्सी, आकाशगंगा, भी शामिल है। इस समूह में ३० से ज़्यादा गैलेक्सियाँ शामिल हैं जिनमें से बहुत सी बौनी गैलेक्सियाँ हैं। स्थानीय समूह का द्रव्यमान केंद्र आकाशगंगा और एण्ड्रोमेडा गैलेक्सी के बीच में कही स्थित है और यह दोनों ही समूह की सब से बड़ी गैलेक्सियाँ हैं। कुल मिलाकर स्थानीय समूह का व्यास (डायामीटर) एक करोड़ प्रकाश-वर्ष तक फैला हुआ है। इसमें तीन सर्पिल गैलेक्सियाँ हैं - क्षीरमार्ग, एण्ड्रोमेडा और ट्राऐन्गुलम गैलेक्सी। स्थानीय समूह की सबसे बड़ी गैलक्सी एण्ड्रोमेडा गैलक्सी है जिसमें लगभग 10 खरब तारे है । हमारी आकशगंगा मिल्की वे में लगभग 2 खरब तारे हैं।

## इन्हें भी देखें
* गैलेक्सी
* आकाशगंगा
* एण्ड्रोमेडा गैलेक्सी
* ट्राऐन्गुलम गैलेक्सी

श्रेणी:आकाशगंगा
श्रेणी:गैलेक्सियाँ
श्रेणी:स्थानीय समूह
श्रेणी:हिन्दी विकि डीवीडी परियोजना
बौनी गैलेक्सी

thumb|300px|यु॰जी॰सी॰ ९१२८ एक बेढंगी बौनी गैलेक्सी है जिसमें सिर्फ़ लगभग १० करोड़ तारे हैं
**बौनी गैलेक्सी** (ड्वॉर्फ़ गैलॅक्सी) ऐसी गैलेक्सी को कहते हैं जिसमें चंद अरब तारे ही हों, जो की हमारी गैलेक्सी, आकाशगंगा के २-४ खरब तारों की तुलना में काफ़ी कम हैं। आकाशगंगा की परिक्रमा कर रहा छोटा मॅजलॅनिक बादल एक ऐसी बौनी गैलेक्सी है। हमारे स्थानीय समूह में बहुत सी बौनी गैलेक्सियाँ हैं और यह अक्सर बड़ी गैलेक्सियों के उपग्रहों के रूप में पाई जाती हैं।

## बौनी गैलेक्सियों की उत्पत्ति
कुछ वैज्ञानिकों का मानना है के हमारे स्थानीय समूह में बौनी गैलेक्सियाँ ज्वारभाटा बल के प्रभाव से बनी। इस अवधारणा में यह दावा किया जाता है के जब बड़ी गैलेक्सियाँ (जैसे की अकाशगंगा और हमारी पड़ौसी एण्ड्रोमेडा गैलेक्सी) के बीच गुरुत्वाकर्षण की खींचातानी चलती है तो कभी-कभी उनके कुछ अंश खिंच के अलग हो जाते हैं। इन अंशों में न दिख सकने वाले आन्ध्र पदार्थ के भी बड़े अंश होते हैं। यही बौनी गैलेक्सियाँ बन जाती हैं। हमारी अपनी आकाशगंगा गैलेक्सी के इर्द-गिर्द १४ ज्ञात बौनी गैलेक्सियाँ परिक्रमा कर रहीं हैं। कुछ वैज्ञानिक तो यह भी मानते हैं के हमारी गैलेक्सी का सब से बड़ा गोल तारागुच्छ, ओमॅगा सॅन्टौरी, वास्तव में एक बौनी गैलेक्सी थी जिसको आकाशगंगा ने गुरुत्वाकर्षक क़ब्ज़ा करके अपने अन्दर शामिल कर लिया।

## इन्हें भी देखें
* गैलेक्सी
* स्थानीय समूह
* छोटा मॅजलॅनिक बादल

## सन्दर्भ


श्रेणी:गैलेक्सियाँ
श्रेणी:आकाशगंगा
श्रेणी:स्थानीय समूह
श्रेणी:हिन्दी विकि डीवीडी परियोजना
ट्राऐन्गुलम गैलेक्सी

thumb|ट्राऐन्गुलम गैलेक्सी
**ट्राऐन्गुलम गैलेक्सी** (अंग्रेज़ी: Triangulum Galaxy) पृथ्वी से ३० लाख प्रकाश-वर्ष दूर स्थित एक सर्पिल गैलेक्सी है जो हमारे स्थानीय समूह की तीसरी सब से बड़ी सदस्या है (एण्ड्रोमेडा गैलेक्सी और हमारी अपनी गैलेक्सी आकाशगंगा के बाद). इसका अनुमानित व्यास (डायामीटर) ५०,००० प्रकाश-वर्ष है और इसमें लगभग ४० अरब तारें हैं। तुलना के लिए हमारी आकाशगंगा में ४ खरब और एण्ड्रोमेडा में १० खरब तारे हैं।

## इन्हें भी देखें
* सर्पिल गैलेक्सी
* स्थानीय समूह
* आकाशगंगा
* एण्ड्रोमेडा गैलेक्सी

श्रेणी:गैलेक्सियाँ
श्रेणी:स्थानीय समूह
श्रेणी:हिन्दी विकि डीवीडी परियोजना
ट्रिपैनोसोमियासिस

**ट्रिपैनोसोमियासिस** या **ट्रिपैनोसोमोसिस** *ट्रिपैनोसोमा* जाति के परजीवी प्रोटोजोआ ट्रिपैनोसोमों द्वारा उत्पन्न पृष्ठजीवियों में होने वाले अनेक रोगों का नाम है। उप-सहाराई अफ्रीका के 36 देशों के लगभग 500,000 पुरूष, स्त्रियां और बच्चे मानवीय अफ्रीकी ट्रिपैनोसोमियासिस से प्रभावित होते हैं जो *ट्रिपैनोसोमा ब्रूसी गैम्बियेंसी* या *ट्रिपैनोसोमा ब्रूसी रोडेसियेंसी* के कारण होता है। ट्रिपैनोसोमियासिस के एक अन्य प्रकार, जिसे चागास रोग कहते हैं, के कारण मुख्यतया लैटिन अमेरिका में प्रतिवर्ष 21000 मौतें होती हैं।

## मानवीय ट्रिपैनोसोमियासिस
:*देखें, मुख्य लेख: मानवीय ट्रिपैनोसोमियासिस* 
* मानवीय अफ्रीकी ट्रिपैनोसोमियासिस, जिसका संचरण ट्रिपैनोसोमा ब्रूसी से संक्रमित त्सेतेसे मक्खी के द्वारा होता है, देखिये, अफ्रीकी ट्रिपैनोसोमियासिस (निद्रा रोग)
* ट्रिपैनोसोमा क्रूज़ी से संक्रमित हत्यारे कीड़े द्वारा संचरित मानवीय अमरीकी ट्रपैनोसोमियासिस, देखें, चगास रोग प्रो **मुकेश कुमार**

## पशुओं का ट्रिपैनोसोमियासिस
thumb|स्थानिक शागस क्षेत्र (लाल रंग में)
* नगाना, या पशुओं की अफ्रीकी ट्रिपैनोसोमियासिस, जिसे सूडान में ‘सौमा’ या ‘सौमाया’ भी कहते हैं।
* सुर्रा
* माल डी कैडेरास (केंद्रीय दक्षिण अमेरिका का)
* मुर्रिना डी कैडेरास (पनामा का; डेरेनगाडेरा डी कैडेरास)
* डौरीन
* शरीर को दुर्बल करने वाले बुखार (कई प्रकार के)
* गैम्बियन घोड़ा रोग (केंद्रीय अफ्रीका का)
* बालेरी (सूडान का)
* काओड्जेरा (रोडेशियाई ट्रिपैनोसोमियासिस)
* टहागा (अल्जीरिया में ऊंटों का एक रोग)
* गालज़ीक्टे, गालज़ीट्के (मवेशियों का पित्ती ज्वर; दक्षिण अफ्रीका का पित्ताशय का रोग)
* पेस्ते-बोबा (वेनेज्वेला का; टेरेनगाडेरा)

## निदान
अफ्रीकी ट्रिपैनोसोमियासिस के निदान के लिए रक्त, लसीका ग्रंथियों से प्राप्त द्रवों या मस्तिष्क-मेरूरज्जु द्रव में *टी. ब्रूसी* के पाए जाने का सबूत होना आवश्यक है।

## उपचार
अमरीकी ट्रिपैनोसोमियासिस का उपचार आजकल बेंज़निडाज़ोल और नाइफर्टिमॉक्स सहित विविध प्रकार की कवक-निरोधी दवाओं द्वारा किया जाता है।
मेलार्सोप्रॉल नामक एक अन्य दवा का प्रयोग *टी.बी.गैम्बियेंसी* के इलाज के लिए किया जाता है।

## महामारी विज्ञान
[thumb|ट्रिपेनोसोमायासिस द्वारा विकलांगता से समायोजित जीवन वर्ष प्रति 100,000 निवासियों के लिए.[5][6][7][8][9][10][11][12][13][14][15][16]17]

## ग्रंथसूची
* 
* 
* 
* 

## सन्दर्भ

श्रेणी:परजीवी रोग
श्रेणी:परजीवी सूक्ष्मजीव
वाइरस-जनित निमोनिया

**वाइरस-जनित [[न्यूमोनिया|निमोनिया]]** वाइरस द्वारा उत्पन्न एक प्रकार का निमोनिया है।
निमोनिया के दो प्रमुख कारणों में से एक वाइरस होते हैं, जबकि दूसरा कारण जीवाणु हैं; इसके कम सामान्य कारणों में कवक और परजीवी शामिल हैं। बच्चों में निमोनिया का मुख्य कारण वाइरस होते हैं, जबकि वयस्कों में जीवाणु अधिक आम कारण होते हैं।

## चिन्ह और लक्षण
वाइरस-जनित निमोनिया के लक्षणों में ज्वर, बिना बलगम वाली खांसी, नाक का बहना और प्रणालीगत लक्षण (उदा. पेशियों का दर्द, सिरदर्द) शामिल हैं। विभिन्न प्रकार के विषाणु भिन्न प्रकार के लक्षण के कारण  हैं।

## कारण
वाइरस-जनित निमोनिया के सामान्य कारण निम्न हैं:
* *इनफ्लुएंज़ा वाइरस* ए और बी
* *श्वसन-तंत्रीय सिनसाइशियल वाइरस* (आरएसवी (RSV))
* *मानवीय पैराइनफ्लुएंज़ा वाइरस* (बच्चों में)

आम तौर पर निमोनिया उत्पन्न करने वाले दुर्लभ वाइरसों में निम्न वाइरस शामिल हैं:
* *एडीनोवाइरस* (फौजी रंगरूटों में)
* *मेटान्यूमोवाइरस* 
* *गंभीर तीव्र श्वसन रोगसमूह वाइरस* (सार्स वाइरस)

उन वाइरसों में, जो अन्य रोगों का कारण होते हैं, किंतु कभी-कभी निमोनिया उत्पन्न करते हैं, निम्न वाइरस शामिल हैं:
* *हर्पिस सिम्प्लेक्स वाइरस* (एचएसवी (HSV)), मुख्यत: नवजात शिशुओं में
* *वैरिसेला-ज़ॉस्टर वाइरस* (वीज़ेडवी (VZV)
* *साइटोमिगेलोवाइरस* (सीएमवी (CMV)), मुख्यतया प्रतिरक्षा प्रणाली की समस्याओं से ग्रस्त लोगों में

## रोग-शरीरक्रिया विज्ञान

प्रजनन करने के लिए वाइरसों को कोशिकाओं का अतिक्रमण करना आवश्यक होता है। आम तौर पर, वाइरस सांस के साथ महीन बूंदों के रूप में मुंह और नाक के जरिये फेफड़ों तक पहुंचता है। वहां, वाइरस वायु-मार्गों और वायुकोशिकाओं की भीतरी पर्त पर स्थित कोशिकाओं पर आक्रमण करता है। इस आक्रमण के कारण या तो वाइरस द्वारा सीधे मार दिए जाने या पूर्वनियोजित कोशिकाहनन के जरिये स्वत: विनाश के द्वारा कोशिकाओं की मृत्यु हो जाती है।

संक्रमण के प्रति रोग प्रतिरोधी तंत्र की प्रतिक्रिया होने पर फेफड़ों को और नुकसान पहुंचता है। श्वेत रक्त कण, विशेषकर लसीका कोशिकाएं, विभिन्न प्रकार के रसायनों (साइटोकाइन) को सक्रिय करने के लिए जिम्मेदार होते हैं, जिनके कारण वायुकोशिकाओं में द्रव का ह्रास होने लगता है। कोशिकाओं के विनाश और द्रव से भरी वातकोशिकाओं के कारण रक्त प्रवाह में आक्सीजन के परिवहन में व्यवधान आता है।

फेफड़ों पर होने वाले प्रभावों के अतिरिक्त, कई वाइरस अन्य अवयवों को प्रभावित करते हैं और विभिन्न प्रकार की अनेकों शारीरिक क्रियाओं को प्रभावित करने वाला रोग उत्पन्न कर सकते हैं। वाइरस शरीर को जीवाणु संक्रमण के प्रति अधिक संवेदनशील बना देते हैं; इस वजह से, वाइरस-जनित निमोनिया की एक समस्या के रूप में जीवाणु-जन्य निमोनिया होता है।

## इलाज
वाइरस-जन्य निमोनिया के उन मामलों में, जहां इन्फ्लुएंज़ा ए या बी को रोग का कारक समझा जाता है, लक्षणों के शुरू होने के 48 घंटों के भीतर आने वाले रोगियों को ओसेल्टामिविर या ज़ानामिविर के द्वारा उपचार से लाभ हो सकता है। श्वसनतंत्रीय सिनसाइशियल वाइरस (आरएसवी) का उपचार रिबाविरिन से किया जा सकता है। हर्पिस सिम्लेक्स वाइरस और वेरिसेला-ज़ॉस्टर वाइरस के संक्रमणों का इलाज आम तौर पर एसाइक्लोविर से किया जाता है, जबकि गैनसाइक्लोविर का प्रयोग साइटोमिगेलोवाइरस के उपचार के लिए किया जाता है। सार्स कोरोनावाइरस, एडीनोवाइरस, हैंटावाइरस, पैराइन्फ्लुएंज़ा या एच1एन1 वाइरस के द्वारा हुए निमोनिया के लिए कोई ज्ञात प्रभावशाली उपचार उपलब्ध नहीं है ; इन रोगों का इलाज अधिकतर सहयोग प्रदान करने के लिए ही होता है।

## सन्दर्भ

श्रेणी:निमोनिया
भारतीय संख्या प्रणाली

**भारतीय संख्या प्रणाली** भारतीय उपमहाद्वीप की परम्परागत गिनने की प्रणाली है जो भारत, पाकिस्तान, बांग्लादेश और नेपाल में आम इस्तेमाल होती है। जहाँ पश्चिमी प्रणाली दशमलव के तीन स्थानों पर समूह बनते हैं वहीं भारतीय प्रणाली में दो स्थानों पर बनते हैं। पश्चिमी प्रणाली भारतीय परम्परा पर आधारित हैं,भारतीय प्रणाली अरबों के माध्यम से हीं उनके पास पहुँची।

## भारतीय अंकप्रणाली का उद्भव और विकास

[thumb|400px|भारतीय अंकप्रणाली का उद्भव और विकास ([ब्राह्मी, ग्वालियर, संस्कृत-देवनागरी तथा अरबी) (दत्त और सिंह 1935).]]

## देवनागरी अंक तथा उनके संस्कृत नाम

## भारत की लिपियों में भारतीय अंक

## संख्याओं के नाम

## वैदिक संख्या पद्धति
प्राचीन वैदिक साहित्य में कई तरह की संख्या पद्धतियाँ मिलती हैं। निम्नांकित सारणी में जिस प्रणाली का विवरण दिया गया है वह वाल्मीकि रामायण में वर्णित प्रणाली है।

## सन्दर्भ

## इन्हें भी देखें
* भारतीय अंक
* कटपयादि संख्या
* आर्यभट्ट की संख्यापद्धति
* संख्या

श्रेणी:गणित
श्रेणी:भारतीय गणित
श्रेणी:हिन्दी विकि डीवीडी परियोजना
श्रेणी:नेपाल की अर्थव्यवस्था
सर्पिल गैलेक्सी

[thumb|पिनव्हील गैलेक्सी (जो [मॅसिये वस्तुएँ|मॅसिये १०१ और एन॰जी॰सी॰ ५४५७ के नाम से भी जानी जाती है) एक सर्पिल गैलेक्सी है]]
**सर्पिल गैलेक्सी** किसी सर्पिल (स्पाइरल) आकार वाली गैलेक्सी को कहते हैं, जैसे की हमारी अपनी गैलेक्सी, आकाशगंगा है। इनमें एक चपटा घूर्णन करता (यानि घूमता हुआ) भुजाओं वाला चक्र होता है जिसमें तारे, गैस और धूल होती है और जिसके बीच में एक मोटा उभरा हुआ तारों से घना गोला होता है। इसके इर्द-गिर्द एक कम घना गैलेक्सीय सेहरा होता है जिसमें तारे अक्सर गोल तारागुच्छों में पाए जाते हैं। सर्पिल गैलेक्सियों में भुजाओं में नवजात तारे और केंद्र में पुराने तारों की बहुतायत होती है। क्योंकि नए तारे अधिक गरम होते हैं इसलिए भुजाएं केंद्र से ज़्यादा चमकती हैं।

दो-तिहाई सर्पिल गैलेक्सियों में भुजाएं केंद्र से शुरू नहीं होती, बल्कि केंद्र का रूप एक खिचे मोटे डंडे सा होता है जिसके बीच में केन्द्रीय गोला होता है। भुजाएं फिर इस डंडे से निकलती हैं। क्योंकि मनुष्य पृथ्वी पर आकाशगंगा के अन्दर स्थित है, इसलिए हम पूरी आकाशगंगा के चक्र और उसकी भुजाओं को देख नहीं सकते। २००८ तक माना जाता था के आकाशगंगा का एक गोल केंद्र है जिस से भुजाएँ निकलती हैं, लेकिन अब वैज्ञानिकों का यह सोचना है के हमारी आकाशगंगा भी ऐसी डन्डीय सर्पिल गैलेक्सियों की श्रेणी में आती है।

## अन्य भाषाओँ में
अंग्रेज़ी में "सर्पिल गैलेक्सी" को "स्पाइरल गैलॅक्सी" कहते हैं।

## इन्हें भी देखें
* आकाशगंगा
* गैलेक्सी

## सन्दर्भ


श्रेणी:आकाशगंगा
श्रेणी:गैलेक्सियाँ
श्रेणी:सर्पिल गैलेक्सियाँ
श्रेणी:हबल अनुक्रम
श्रेणी:हिन्दी विकि डीवीडी परियोजना
हबल अनुक्रम

thumb|200px|हबल अनुक्रम ("हबल ट्यूनिन्ग फ़ोर्क") का एक चित्रण
**हबल अनुक्रम** गैलेक्सियों को उनकी आकृतियों के आधार पर श्रेणियों में डालने का एक तरीक़ा है जिसका आविष्कार खगोलशास्त्री ऍडविन हबल ने १९२६ में किया था। इसमें गैलेक्सियों को तीन बड़ी श्रेणियों में डाला जाता है - अंडाकार (ऍलिप्टीकल, अंडे-जैसी), लेंसनुमा (लॅन्टिक्युलर, लेंस जैसी) और सर्पिल (स्पाइरल, सर्पिल आकार)। एक चौथी श्रेणी भी होती है जिसमें वे बेढंगी गैलेक्सियाँ डाली जाती हैं जो हबल अनुक्रम की तीन व्यवस्थित श्रेणियों में से किसी में नहीं डाली जा सकतीं। हबल अनुक्रम गैलेक्सियों के लिए दुनिया की सब से अधिक प्रयोग होने वाली श्रेणीकरण विधि है।

## अन्य भाषाओँ में
अंग्रेज़ी में "हबल अनुक्रम" को "हबल सीक्वॅन्स" (Hubble sequence) कहा जाता है। इसे कभी-कभी "हबल ट्यूनिन्ग फ़ोर्क" (Hubble tuning fork) भी कहा जाता है क्योंकि इसका आकार "ट्यूनिन्ग फ़ोर्क" नाम के एक दो-काँटों वाले औज़ार से मिलता-जुलता है जिसका इस्तेमाल संगीत वाद्यों को धुन में लाने के लिए किया जाता है।

## इन्हें भी देखें
* अंडाकार गैलेक्सी
* लेंसनुमा गैलेक्सी
* सर्पिल गैलेक्सी
* बेढंगी गैलेक्सी

## सन्दर्भ


श्रेणी:गैलेक्सियाँ
श्रेणी:हबल अनुक्रम
श्रेणी:हिन्दी विकि डीवीडी परियोजना
अभिक्रिया क्रिया-विधि

रसायन विज्ञान में किसी अभिक्रिया में होने वाली विभिन्न मूलभूत अभिक्रियाओं का क्रमबद्ध विवरण **अभिक्रिया क्रिया-विधि** (reaction mechanism) कहलाता है। 

अधिकांश रासायनिक अभिक्रियाओं में सीधे तौर पर केवल *सकल (नेट) रासायनिक परिवर्तन* ही प्रेक्षित किया जा सकता है। किन्तु ऐसे प्रयोग डिजाइन किये जा सकते हैं जो उन 'नेट अभिक्रियाओं' के संभावित चरणों का संकेत देते हैं। हाल के वर्षों में 'एलेक्ट्रोस्प्रे आयोनाइजेशन मास स्पेक्ट्रोस्कोपी' का उपयोग करके बहुत सी रासायनिक अभिक्रियाओं की क्रियाविधियों की जानकारी प्राप्त की गयी है।
center|600px|thumb|बेंजोइन संघनन की क्रिया-विधि

श्रेणी:रासायनिक अभिक्रिया
आनन्देश्वर मन्दिर, परमट, कानपुर

**आनन्देश्वर मन्दिर** परमट कानपुर में बहुत प्रसिद्ध शिव मंदिर है, जो की दशनामी जूना अखाड़ा से सम्बंधित है।

आनंदेश्वर     

इस मंदिर के महंत रमेश पूरी ने बताया, "इस मंदिर का इतिहास महाभारत काल के पहले का है। गंगा किनारे करीब तीन एकड़ में बना है यह मंदिर। प्राचीन समय में यहां पर एक विशाल टीला हुआ करता था। जिसके आस-पास उस समय के एक राजा की कई गाएं चरने के लिए आती थी। उन्ही गायों में से एक गाय थी आनन्दी गाय। जो उस टीले पर जाकर बैठती थी और जब वहां से चलने लगाती थी तब वह अपना सारा दूध उस टीले पर ही देती थी।
- जब राजा को इसके विषय में पता चला तो वह कई दिनों तक इसे देखता रहा, एकदिन राजा ने गाय के खुद ब खुद दूध बहा देने का रहस्य जानने के लिए टीले की खुदाई करवाई। कहते हैं दो दिन की खुदाई के बाद उस टीले से एक शिवलिंग निकला, भोलेनाथ का शिवलिंग देख राजा ने उस शिवलिंग की स्थापना वहाँ करवाकर रुद्राभिषेक करवाया।
- वहाँ शिवलिंग मिलने के बाद उस गाय ने भी वहां अपना दूध बहाना बंद कर दिया। ऐसे में उस गाय के नाम पर यहां मिले भोलेनाथ का नाम आनंदेश्वर रखा गया।"

श्रेणी:मन्दिर
काले धन के विरुद्ध भारतीय आन्दोलन (सन् २०११)

सन् २०११ में काले धन के विरुद्ध भारत में कई आन्दोलन हुए। इस आन्दोलन में बाबा रामदेव अग्रणी भूमिका निभा रहे हैं। ४ जून २०११ को दिल्ली में दस लाख लोग इसके लिये अनशन पर बैठेंगे।

## इन्हें भी देखें
* भारतीय भ्रष्टाचार विरोधी आंदोलन (सन् 2011)

श्रेणी:भारतीय आन्दोलन
अंडाकार गैलेक्सी

thumb|इस चित्र के बीच में बड़े आकार में ई॰ऍस॰ओ॰ ३२५-जी००४ आकाशगंगा नज़र आ रही है, जो एक अंडाकार आकाशगंगा है (इस तस्वीर में और भी आकाशगंगाएँ देखी जा सकती हैं)
**अंडाकार आकाशगंगा** किसी दीर्घवृत्ताभ (ऍलिप्सॉइड) आकार वाली आकाशगंगा को कहते हैं, जिसके हर भाग से लगभग बराबर की चमक आ रही हो। इनका आकार एक शुद्ध गोले से लेकर बहुत ही पिचके चपटे अंडे की तरह हो सकता है और इनमें दसियों करोड़ से लेकर दस खरब तारे हो सकते हैं। लेंसनुमा (लॅन्टिक्युलर, लेंस जैसी) और सर्पिल (स्पाइरल, सर्पिल आकार) आकाशगंगाओं के साथ, अंडाकार आकाशगंगाएँ हबल अनुक्रम की तीन मुख्य आकाशगंगाओं की श्रेणियां हैं। अंडाकार आकाशगंगाओं में पुराने तारे होते हैं और इनका अंतरतारकीय माध्यम ("इन्टरस्टॅलर मीडयम") कम घना होता है। इनमें नवजात तारे कम ही मिलते हैं। हमारे इर्द-गिर्द के ब्रह्माण्ड में लगभग १०-१५% आकाशगंगाएँ इस श्रेणी की होती हैं, लेकिन पूरे ब्रह्माण्ड में इनकी प्रतिशत संख्या इस से कम मानी जाती है।

## अन्य भाषाओँ में
अंग्रेज़ी में "अंडाकार आकाशगंगा" को "ऍलिप्टिकल गैलॅक्सी" (elliptical galaxy) कहते हैं।

## इन्हें भी देखें
* गैलेक्सी
* हबल अनुक्रम
* खगोलशास्त्र से संबंधित शब्दावली

## सन्दर्भ


श्रेणी:हबल अनुक्रम
श्रेणी:गैलेक्सियाँ
श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
*
लेंसनुमा गैलेक्सी

thumb|स्पिंडल गैलेक्सी (जिसे ऍन॰जी॰सी॰ ५८६६ भी कहते हैं) एक लेंसनुमा गैलेक्सी है - हालांकि बहुत सी लेंसनुमा गैलेक्सियों में अंतरतारकीय माध्यम में धूल बहुत कम होती है, इस वाली में बहुत है और इस चित्र में साफ़ देखी जा सकती है
**लेंसनुमा गैलेक्सी** या **लॅन्टिक्युलर गैलेक्सी** किसी लेंस के आकार वाली गैलेक्सी को कहते हैं और यह हबल अनुक्रम में सर्पिल गैलेक्सी और अन्डेनुमा गैलेक्सी की दो श्रेणियों के बीच की एक श्रेणी है। सर्पिल गैलेक्सियों की तरह यह भी एक चक्र के आकार में होती हैं लेकिन इनके अंतरतारकीय माध्यम में अक्सर बहुत कम घनत्व होता है क्योंकि यह वहाँ की अधिकाँश धूल, गैस और प्लाज़्मा खो चुकी होती हैं। इस वजह से इनमें नए तारे बहुत कम बनते हैं और इनके अधिकतर तारे बूढ़े हो रहे होते हैं। जहाँ सर्पिल गैलेक्सियों में भुजाएं एक मुख्य आकृति होती हैं, वहाँ लेंसनुमा गैलेक्सियों में यह भुजाएं साफ़ नहीं बनी होतीं और अगर पृथ्वी से इन्हें ऊपर से न देखा जा सके तो इनमें और अन्डेनुमा गैलेक्सियों में अंतर बताना मुश्किल होता है।

## अन्य भाषाओँ में
अंग्रेज़ी में "लेंसनुमा गैलेक्सी" को "लॅन्टिक्युलर गैलॅक्सी" (lenticular galaxy) कहते हैं।

## इन्हें भी देखें
* गैलेक्सी
* हबल अनुक्रम

## सन्दर्भ


श्रेणी:हबल अनुक्रम
श्रेणी:गैलेक्सियाँ
श्रेणी:हिन्दी विकि डीवीडी परियोजना
*
दीर्घवृत्ताभ

thumb|200px|एक दीर्घवृत्ताभ का चित्रण जिसमें , ,
**दीर्घवृत्ताभ** या **ऍलिप्सॉइड** (अंग्रेजी: ellipsoid) एक बंद सतह का अन्डेनुमा आकार होता है। दीर्घवृत्ताभ दीर्घवृत्त (ऍलिप्स) की तरह ही होता है लेकिन जहाँ दीर्घवृत्त केवल दो आयामों (डिमॅनशन) का होता है वहाँ दीर्घवृत्ताभ तीन या उस से ज़्यादा आयामों में होता है। हमारे ब्रह्माण्ड के जिस दिक् ("स्पेस") का मनुष्यों को अनुभव होता है उसमें त्रिआयामी दीर्घवृत्ताभ होते हैं। जो समीकरण तीन आयामों (x, y, z) के दिक् में एक मानक अक्ष-अनुकूल ("एक्सिस अलाइन्ड") दीर्घवृत्ताभ दर्शाता है वह इस प्रकार है -
:{x^2 \over a^2}+{y^2 \over b^2}+{z^2 \over c^2}=1,

जहाँ "a" और "b" दीर्घवृत्ताभ के मध्यरेखाओं ("x" और "y" आयामों के इक्वेटर) के अर्धव्यास (रेडियस) हैं और "c" ध्रुवीय (यानि "z" आयाम) का अर्धव्यास है।

## इन्हें भी देखें
* दीर्घवृत्त

श्रेणी:ज्यामितिक आकार
श्रेणी:ज्यामिति
श्रेणी:हिन्दी विकि डीवीडी परियोजना
बेढंगी गैलेक्सी

[thumb|ऍन॰जी॰सी॰ १४२७ए पृथ्वी से ५.२ करोड़ [प्रकाश-वर्ष दूर स्थित एक बेढंगी आकाशगंगा है]]
**बेढंगी गैलेक्सी** या **इर्रेग्युलर गैलेक्सी** ऐसी गैलेक्सी को कहते जिसका कोई व्यवस्थित आकार न हो, यानि यह हबल अनुक्रम की सर्पिल, लेंसनुमा और अंडाकार की किसी श्रेणी में ना आये। इनका आकार टेढ़ा-मेढ़ा होता है और इनमें न तो साफ़ भुजाएं होती हैं न ही केंद्रीय गोला जो की व्यवस्थित गैलेक्सियों में नज़र आते हैं। वैज्ञानिकों का अनुमान है के हमारे ब्रह्माण्ड में लगभग २५% गैलेक्सियाँ ऐसी बेढंगी होती हैं। माना जाता है के इनमें से अधिकतर कभी सर्पिल या अंडाकार रही होती हैं लेकिन गुरुत्वाकर्षण के अस्त-व्यस्त प्रभावों से इनका आकार बिगड़ जाता है। देखा गया है के बेढंगी गैलेक्सियों में गैस और धूल की बहुत तादाद होती है। हमारी अपनी गैलेक्सी आकाशगंगा के इर्द-गिर्द घूमती कुछ उपग्रही गैलेक्सियाँ, जैसे की बड़ा और छोटा मॅजलॅनिक बादल बेढंगी गैलेक्सियाँ हैं।

## अन्य भाषाओँ में
अंग्रेज़ी में "बेढंगी गैलेक्सी" को "इर्रेग्युलर गैलॅक्सी" (irregular galaxy) कहते हैं। इसे अरबी में "मजरा ग़ैर मुन्तेज़मा" (, यानि "बिना इंतज़ाम वाली गैलेक्सी") कहते हैं।

## इन्हें भी देखें
* गैलेक्सी
* मॅजलॅनिक बादल
* हबल अनुक्रम

## सन्दर्भ


श्रेणी:हबल अनुक्रम
श्रेणी:गैलेक्सियाँ
श्रेणी:हिन्दी विकि डीवीडी परियोजना
*
उषा यादव

अंगूठाकार

प्रोफेसर उषा यादव समकालीन हिंदी साहित्य की प्रसिद्ध लेखिका हैं। वे केन्द्रीय हिंदी संस्थान आगरा, डॉ॰ भीमराव अम्बेडकर विश्वविद्यालय, कन्हैयालाल माणिकलाल मुंशी हिंदी विद्यापीठ में भी प्राध्यापन कार्य कर चुकी हैं। वे साहित्यिक एवं सांस्कृतिक संस्था इन्द्रधनुष की अध्यक्ष एवं प्राच्य शोध संस्थान की सचिव भी हैं। उन्हें उत्तर प्रदेश हिंदी संस्थान लखनऊ से बाल साहित्य का सर्वोच्च सम्मान बालसाहित्य भारती तथा विश्वविद्यालय स्तरीय सम्मान भी प्राप्त हुआ। 
मध्य प्रदेश साहित्य अकादमी ने उनके उपन्यास काहे री नलिनी को अखिल भारतीय वीरसिंह देव पुरस्कार प्रदान किया। 

## जीवन परिचय
जन्म: कानपुर, उत्तर प्रदेश 

वे वरिष्ठ बाल-साहित्यकार कानपुर निवासी चन्द्रपाल सिंह यादव मयंक जी की सुपुत्री एवं केआर महाविद्यालय मथुरा के पूर्व प्राचार्य तथा उत्तर प्रदेश उच्च शिक्षा सेवा आयोग के पूर्व सदस्य डॉ॰ राजकिशोर सिंह की धर्मपत्नी हैं।

## रचनाएं


## पुरस्कार/ सम्मान
1. उपन्यास "उसके हिस्से की धूप" - महात्मा गांधी द्विवार्षिक हिंदी लेखन पुरस्कार- राष्ट्रीय मानवाधिकार आयोग (2018) द्वारा 2014-15 के लिए प्रथम पुरस्कार 

2. पुस्तक ["किले का रहस्य" - भारतेंदु हरिश्चंद्र पुरस्कार](https://commons.m.wikimedia.org/wiki/File:Priyaranjan_Dasmunsi_presenting_the_first_prize,_of_Bhartendu_Harishchandra_Awards-2003,_in_Children%E2%80%99s_Literature_Category,_to_Dr._Usha_Yadav_for_%E2%80%98Qile_Ka_Rahasya_(Manuscript)%E2%80%99,_in_New_Delhi_on_May_12,_2006.jpg)- भारत सरकार द्वारा प्रथम पुरस्कार (2003)

3. पुस्तक "काहे री नलिनी" - अखिल भारतीय वीर सिंह देव प्रथम पुरस्कार- 2008 के लिए, मध्य प्रदेश साहित्य अकादमी, भोपाल (2011)

4. बाल साहित्य भारती पुरस्कार - उत्तर प्रदेश हिंदी संस्थान द्वारा (1998)

5. "पारस पत्थर"- चिल्ड्रन बुक ट्रस्ट दिल्ली द्वारा आयोजित अखिल भारतीय बाल साहित्य प्रतियोगिता में पुरस्कृत (1987) 

6. "लाखों में एक"- उत्तर प्रदेश शासन द्वारा वर्ष 1994 में पुरस्कृत, शकुंतला सिरोठिया बाल साहित्य पुरस्कार से 1997 में पुरस्कृत

7. अखिल भारतीय महिला परिषद आगरा द्वारा साहित्यिक सेवाओं के लिए "नारी भूषण" उपाधि से विभूषित

8. बाल कल्याण के लिए समर्पित साहित्यिक सेवाओं हेतु 'नागरी बाल साहित्य संस्थान' बलिया द्वारा वर्ष 1998 में सम्मानित

9. पंडित हर प्रसाद पाठक स्मृति बाल साहित्य पुरस्कार 2001 में

10. नागरी प्रचारिणी सभा आगरा द्वारा हिंदी गौरव सम्मान 2010

11. मीरा फाउंडेशन इलाहाबाद द्वारा मीरा स्मृति सम्मान वर्ष 2011

12. डॉक्टर प्रतीक मिश्र स्मृति शोध संस्थान कानपुर द्वारा सम्मानित वर्ष 2013

13. बाल कल्याण एवं बाल साहित्य शोध केंद्र भोपाल द्वारा सम्मानित वर्ष 2016

14. राष्ट्रीय बाल साहित्य संगोष्ठी, नैनीताल में डॉ राष्ट्रबंधु बाल साहित्य सम्मान 2019 
15. पद्मश्री सम्मान-2021 (साहित्य) https://pib.gov.in/PressReleaseIframePage.aspx?PRID=1692337#.YA7lXvC1qHM.twitter

## अन्य उपलब्धियाँ

## बाहरी कड़ियाँ

* 'काहे री नलिनी उपन्यास' पर उषा यादव को मध्य प्रदेश साहित्य अकादमी पुरस्कार

श्रेणी:हिंदी लेखिका
अंतरजाल नियमावली

**अंतरजाल नियमावली** (इंटरनेट प्रोटोकॉल,Internet Protocol) डाटा को एक स्थान (संगणक) से दुसरे स्थान (संगणक) पर ले जाने के किये नियम व शर्ते बनता है। इंटरनेट प्रोटोकॉल (IP) इंटरनेट प्रोटोकॉल सूट में प्रमुख संचार प्रोटोकॉल है जो नेटवर्क सीमाओं के अंतर्गत डेटाग्राम को प्रसारित करने के लिए बनाया गया है। इसका रूटिंग(routing) फ़ंक्शन इंटरनेटवर्किंग  को शुरू करता है, और अनिवार्य रूप से इंटरनेट को स्थापित किये रखता है। 

IP पैकेट हेडर को  IP पतों के आधार पर स्रोत होस्ट से गंतव्य होस्ट तक पैकेट पहुँचाने का कार्य है। इस उद्देश्य के लिए, IP पैकेट संरचनाओं को परिभाषित करता है जो वितरित किए जाने वाले डेटा को एनकैप्सुलेट करता है। यह उन एड्रेसिंग विधियों को भी परिभाषित करता है जिनका उपयोग स्रोत और गंतव्य जानकारी को  डेटाग्राम के साथ  मिलाने  के लिए किया जाता है।

ऐतिहासिक रूप से, आईपी 1974 में विंट सेर्फ़ और बॉब कहन द्वारा शुरू किए गए मूल ट्रांसमिशन कंट्रोल प्रोग्राम में कनेक्शन रहित डेटाग्राम सेवा थी, जिसे कनेक्शन-उन्मुख सेवा द्वारा पूरक किया गया था जो ट्रांसमिशन कंट्रोल प्रोटोकॉल (टीसीपी) के लिए आधार बन गया। इसलिए इंटरनेट प्रोटोकॉल सूट को अक्सर टीसीपी/आईपी कहा जाता है।

IP का पहला प्रमुख संस्करण, इंटरनेट प्रोटोकॉल संस्करण 4 (IPv4), इंटरनेट का प्रमुख प्रोटोकॉल है। इसका उत्तराधिकारी इंटरनेट प्रोटोकॉल वर्जन 6 (IPv6) है, जो 2006 के बाद से सार्वजनिक इंटरनेट पर अपनी  बढ़त बनाता जा रहा है।

## कार्यप्रणाली

इंटरनेट प्रोटोकॉल होस्ट इंटरफेस से संवाद करने के, डेटा को डेटाग्राम  (विखंडन और पुन: जोड़ने सहित) में एनकैप्सुलेट करने,  और एक या अधिक आईपी नेटवर्क के बीच डेटाग्राम  को स्रोत होस्ट इंटरफ़ेस से  में गंतव्य होस्ट इंटरफ़ेस पर रूट करने के लिए जिम्मेदार है। इन उद्देश्यों के लिए इंटरनेट प्रोटोकॉल, पैकेट के प्रारूप को परिभाषित करता है और एक एड्रेसिंग सिस्टम प्रदान करता है।

## विश्वसनीयता
इंटरनेट प्रोटोकॉल सूट का डिज़ाइन अंत-से-अंत (end to end, एंड-टू-एंड) सिद्धांत का पालन करता है, जो CYCLADES परियोजना से लिया गया एक अवधारणा है। एंड-टू-एंड सिद्धांत के तहत, नेटवर्क इन्फ्रास्ट्रक्चर को किसी एकल नेटवर्क तत्त्व या ट्रांसमिशन माध्यम में स्वाभाविक रूप से अविश्वसनीय माना जाता है और लिंक और नोड्स की उपलब्धता के मामले में गतिशील है। कोई केंद्रीय निगरानी या प्रदर्शन माप सुविधा मौजूद नहीं है जो नेटवर्क की स्थिति को ट्रैक करती है  या बनाए रखती है। नेटवर्क जटिलता को कम करने के लिए, नेटवर्क में प्रज्ञा(intelligence) जानबूझकर अंत नोड्स में स्थापित किया जाता है।

## सुरक्षा
अरपानेट और प्रारंभिक इंटरनेट के डिजाइन के समय के दौरान, एक सार्वजनिक, अंतर्राष्ट्रीय नेटवर्क के सुरक्षा पहलुओं और जरूरतों को पर्याप्त रूप से अनुमानित नहीं किया जा सका। नतीजतन, कई इंटरनेट प्रोटोकॉल ने नेटवर्क हमलों और बाद के सुरक्षा आकलनो द्वारा उजागर कमजोरियों को प्रदर्शित किया। 2008 में, एक संपूर्ण सुरक्षा मूल्यांकन और समस्याओं के प्रस्तावित शमन का प्रकाशन किया गया था। IETF आगे भी अध्ययन कर रहा है।

## इन्हें भी देखें

     ICANN
     आईपी अग्रेषण एल्गोरिथ्म
     आईपी प्रोटोकॉल नंबरों की सूची
     अगली पीढ़ी का नेटवर्क

## सन्दर्भ

## बाहरी कड़ियाँ

* 
* 
* 

श्रेणी:अंतरजाल
डन्डीय सर्पिल गैलेक्सी

[thumb|350px|right|ऍन॰जी॰सी॰ १३०० एक डन्डीय सर्पिल गैलेक्सी है ([हबल अंतरिक्ष दूरदर्शी|हबल अंतरिक्ष दूरबीन द्वारा ली गई तस्वीर)]]
thumb|350px|right|डन्डीय सर्पिल गैलेक्सी का पार्श्व द्रिश्य
**डन्डीय सर्पिल गैलेक्सी** ऐसी सर्पिल गैलेक्सी को कहा जाता है जिसका केन्द्रीय भाग केवल एक साधारण गोला न होके तारों के समूहों का बना हुआ एक खीचा मोटा डंडा होता है जो गोलाकार केन्द्रीय भाग से निकला होता है। अनुमान किया जाता है के सारी सर्पिल गैलेक्सियों में से लगभग दो-तिहाई में ऐसे डंडे होते हैं। बहुत से वैज्ञानिक अब मानते हैं के हमारी अपनी आकाशगंगा, क्षीरमार्ग, एक डन्डीय सर्पिल गैलेक्सी है।

## अन्य भाषाओँ में
अंग्रेज़ी में "डन्डीय सर्पिल गैलेक्सी" को "बार्ड स्पाइरल गैलॅक्सी" (barred spiral galaxy) कहते हैं।

## इन्हें भी देखें
* सर्पिल गैलेक्सी
* आकाशगंगा

## सन्दर्भ


श्रेणी:गैलेक्सियाँ
श्रेणी:हबल अनुक्रम
श्रेणी:हिन्दी विकि डीवीडी परियोजना
*
श्रेणी:डन्डीय गैलेक्सियाँ
श्रेणी:सर्पिल गैलेक्सियाँ
बड़ा मॅजलॅनिक बादल

**बड़ा मॅजलॅनिक बादल** (ब॰मॅ॰बा॰) एक बेढंगी गैलेक्सी है जो हमारी अपनी गैलेक्सी, आकाशगंगा, की उपग्रह है। यह पृथ्वी से क़रीब १६०,००० प्रकाश-वर्ष दूर है और आकाशगंगा से तीसरी सब से समीप वाली गैलेक्सी है। इसका कुल द्रव्यमान (मास) हमारे सूरज से लगभग १० अरब गुना है और इसका व्यास (डायामीटर) १४,००० प्रकाश-वर्ष है। तुलना के लिए आकाशगंगा का द्रव्यमान बड़े मॅजलॅनिक बादल से सौ गुना अधिक है और उसका व्यास १००,००० प्रकाश-वर्ष है। आसपास की ३० गैलेक्सियों के स्थानीय समूह में ब॰मॅ॰बा॰ एण्ड्रोमेडा, आकाशगंगा और ट्राऐन्गुलम के बाद चौथी सब से बड़ी गैलेक्सी है।

## आकार
वैज्ञानिक मानते हैं के युगों पहले ब॰मॅ॰बा॰ एक डंडीय सर्पिल गैलेक्सी थी जिसे आकाशगंगा के ज़बरदस्त गुरुत्वाकर्षण के ज्वारभाटा बल ने बेढंगा बना डाला। ब॰मॅ॰बा॰ में अभी भी एक केन्द्रीय डंडा और एक भुजा है, लेकिन इनका आकार काफ़ी टेढ़ा-मेढ़ा हो गया है।

## बनावट
अन्य बेढंगी गैलेक्सियों की तरह ब॰मॅ॰बा॰ भी धूल और गैस से भरपूर है और इसमें नए तारे बड़ी तादाद में जन्म ले रहे हैं। स्थानीय समूह का सब से सक्रीय तारे जन्मने का क्षेत्र, टरैन्ट्यूला निहारिका (नेब्युला) इसी गैलेक्सी में स्थित है।

## अन्य भाषाओँ में
अंग्रेज़ी में "बड़े मॅजलॅनिक बादल" को "लार्ज मॅजलॅनिक क्लाउड" (Large Magellanic Cloud) कहते हैं।

## इन्हें भी देखें
* मॅजलॅनिक बादल
* बेढंगी गैलेक्सी
* डंडीय सर्पिल गैलेक्सी

श्रेणी:आकाशगंगा
श्रेणी:गैलेक्सियाँ
श्रेणी:स्थानीय समूह
श्रेणी:हिन्दी विकि डीवीडी परियोजना
छोटा मॅजलॅनिक बादल

thumb|छोटा मॅजलॅनिक बादल
**छोटा मॅजलॅनिक बादल** (छो॰मॅ॰बा॰) एक बौनी गैलेक्सी है जो हमारी अपनी गैलेक्सी, आकाशगंगा, की उपग्रह है। यह पृथ्वी से क़रीब २००,००० प्रकाश-वर्ष दूर है और इसका व्यास ७,००० प्रकाश-वर्ष है। छो॰मॅ॰बा॰ में कई दसियों करोड़ तारे हैं। तुलना के लिए आकाशगंगा का व्यास १००,००० प्रकाश-वर्ष है और उसमें १-४ खरब तारे हैं। छो॰मॅ॰बा॰ हमारी आसपास की ३० गैलेक्सियों के स्थानीय समूह की सदस्य है और बिना दूरबीन के आँखों से दिख सकने वाली सबसे सुदूर खगोलीय वस्तुओं में इसकी गिनती होती है।

## आकार
वैज्ञानिक मानते हैं के युगों पहले छो॰मॅ॰बा॰ एक डंडीय सर्पिल गैलेक्सी थी जिसे आकाशगंगा के ज़बरदस्त गुरुत्वाकर्षण के ज्वारभाटा बल ने बेढंगा बना डाला। छो॰मॅ॰बा॰ में अभी भी एक केन्द्रीय डंडा है, लेकिन इनका आकार काफ़ी टेढ़ा-मेढ़ा हो चुका है।

## अन्य भाषाओँ में
अंग्रेज़ी में "छोटे मॅजलॅनिक बादल" को "स्मॉल मॅजलॅनिक क्लाउड" (Small Magellanic Cloud) कहते हैं।

## इन्हें भी देखें
* मॅजलॅनिक बादल
* बेढंगी गैलेक्सी
* डंडीय सर्पिल गैलेक्सी

श्रेणी:आकाशगंगा
श्रेणी:गैलेक्सियाँ
श्रेणी:स्थानीय समूह
श्रेणी:हिन्दी विकि डीवीडी परियोजना
संतात्यक (माप)

**संतात्यक** या **कन्टिन्यम** किसी चीज़ के ऐसे विस्तार या फैलाव को बोलते हैं जिसमें धीरे-धीरे बिना किसी अंतराल या दरार के बदलाव आये। उदहारण के लिए समय का बहाव एक संतात्यक है क्योंकि हर क्षण अपने से पहले क्षण से बिना किसी अंतराल के जुड़ा होता है जबकि पैसे की गिनती संतात्यक नहीं है (क्योंकि उसकी मात्रा एक-एक पैसे के "झटके के साथ बढ़ती है)। इसी तरह से दिक् (स्पेस) एक संतात्यक है। यदि किसी चीज़ का प्रवाह संतात्यक हो तो उस चीज़ को "संतात्य" कहा जाता है। समय संतात्य है।

## अन्य भाषाओँ में
अंग्रेज़ी में "संतात्यक" को "कन्टिन्यम" (continuum) और "संतात्य" को "कॉन्टीनुअस" (continuous) कहते हैं। अगर हम कहें के "समय का प्रवाह एक संतात्यक है" तो उसे अंग्रेज़ी में कहेंगे "the flow of time forms a continuum"। "समय संतात्य है" को कहेंगे "time is continuous"।

## इन्हें भी देखें
* दिक्

श्रेणी:भौतिकी
श्रेणी:गणित
श्रेणी:हिन्दी विकि डीवीडी परियोजना